Suchinthana/ta-wikipedia huggingface dataset:
ஸ்ரீநகர் மாவட்டம்

ஸ்ரீநகர் மாவட்டம், இந்தியாவின் சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றாகும். ஸ்ரீநகர் நகரம் இம்மாவட்டத்தின் தலைமையிடமாக உள்ளது.  காஷ்மீர் சமவெளியின் நடுவில் அமைந்த ஸ்ரீநகர் மாவட்டம், ஜம்மு காஷ்மீர் மாநிலத்தின் அதிக மக்கள் தொகை கொண்ட மாவட்டங்களில் ஜம்மு மாவட்டத்திற்கு அடுத்து இரண்டாவதாக உள்ளது. 

ஜம்மு காஷ்மீர் மாநிலத்தின் கோடைகால தலைநகராக ஸ்ரீநகர் உள்ளது.

மாவட்ட எல்லைகள்
ஸ்ரீநகர் மாவட்டம், வடக்கே காந்தர்பல் மாவட்டம், கிழக்கே அனந்தநாக் மாவட்டம், தென்கிழக்கில் புல்வாமா மாவட்டம், தென்மேற்கில் பட்காம் மாவட்டம் மற்றும் மேற்கில் பாரமுல்லா மாவட்டம் எல்லைகளாக கொண்டுள்ளது.

மாவட்ட நிர்வாகம்
ஸ்ரீநகர் மாவட்டம், ஸ்ரீநகர் தெற்கு வட்டம் மற்றும் ஸ்ரீநகர் வடக்கு வட்டம் என இரண்டு வருவாய் வட்டங்களைக் கொண்டுள்ளது. மேலும் ஒரு ஊராட்சி ஒன்றியம் கொண்டுள்ளது.

அரசியல்
ஸ்ரீநகர் மாவட்டம், ஹஸ்ரத்பால், ஜாடிபால், ஈத்கா, கான்யார், ஹப்பாகடல், அமீராகடல், சோன்வர் பாக் மற்றும் பட்மலூ என எட்டு சட்டமன்ற தொகுதிகளைக் கொண்டுள்ளது.

மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி  ஸ்ரீநகர் மாவட்டத்தின் மொத்த மக்கள் தொகை 1,269,751 ஆக உள்ளது.
இந்தியாவின் 640 மாவட்டங்களில், ஸ்ரீநகர் மாவட்டம் மக்கள் தொகை அடிப்படையில் 381 வது இடத்தில் உள்ளது. இம்மாவட்டத்தின் மக்கள் தொகை அடர்த்தி, ஒரு சதுர கிலோ மீட்டருக்கு 703 வீதம் உள்ளது. பாலின விகிதம் ஆயிரம் ஆண்களுக்கு 879 பெண்கள் வீதம் உள்ளனர். ஸ்ரீநகர் மாவட்டத்தின் எழுத்தறிவு 71.21% ஆக உள்ளது.

சமயம்
ஸ்ரீநகர் மாவட்டத்தில் இசுலாமியர்கள் 95.19 விழுக்காடும், சீக்கியர்கள் 0.99 விழுக்காடும், இந்துக்கள் 3.44 விழுக்காடும், மற்றவர்கள் 0.38 விழுக்காடுமாக உள்ளனர்.

வழிபாட்டுத் தலங்கள்
ஸ்ரீநகர் மாவட்டத்தில் உள்ள முக்கிய வழிபாட்டுத் தலங்களில்  ஹஸ்ரத்பால் தர்கா, ஜாமியா மசூதி, ஷா ஹமதான் மசூதி,  சீக்கியர்களின் முக்டூம் குருத்துவாரா, ஜேஷ்டாதேவி கோயில் மற்றும்   , சங்கராச்சாரியர் கோயில்கள் உள்ளது.

சுற்றுலா தலங்கள்
ஸ்ரீநகர் மாவட்டத்தில் அமைந்துள்ள முக்கிய சுற்றுலா தலங்களில் தால் ஏரியில் படகு சவாரி செய்தல், தால் ஏரியில் அமைந்துள்ள படகு வீடுகளில் தங்குதல் ஆகும். மேலும் ஸ்ரீநகரில் உள்ள மொகலாயர்கள் அமைத்த வண்ணமிகு பூக்கள் கொண்ட ஷார்லிமர் போன்ற தோட்டங்கள் பல உள்ளது.

தட்ப வெப்ப நிலை 
ஸ்ரீநகர் மாவட்டத்தின் வெப்பநிலை திசம்பர், சனவரி மற்றும் பிப்ரவரி மாதங்களில் பூச்சியம் பாகைக்கு கீழ் சென்று விடுகிறது.

இதனையும் காண்க
 ஜம்மு காஷ்மீர் மாவட்டப் பட்டியல்

மேற்கோள்கள்

வெளி இணைப்புகள்
 http://www.greaterkashmir.com 
  மாவட்ட நிர்வாகத்தின் இணையதளம் 
 Soan Meeraas, A Kashmiri newspaper from Srinagar, Kashmir
 ஸ்ரீநகரில் பார்க்க வேண்டிய இடங்களின் பட்டியல்

 

ஜம்மு காஷ்மீரின் மாவட்டங்கள்
லோரேசியா

லோரேசியா (Laurasia,  or ) ஏறத்தாழ 300 - 200 மில்லியன் ஆண்டுகளுக்கு முன்னர் பாஞ்சியா மீப்பெரும் கண்டத்தின் அங்கமாக இருந்த இரு மீப்பெருங்கண்டங்களில் (மற்றது கோண்டுவானா) மிக வடக்கில் இருந்ததாகும். இது பாஞ்சியா உடைந்தபோது, கோண்டுவானாவிலிருந்து 200 - 180 மில்லியன் ஆண்டுகளுக்கு முன்னர் (டிராசிக் காலத்தில்) பிரிந்தது; பிரிந்த பின்னர் லோரேசியா மேலும் வடக்காக நகர்ந்தது மற்றும் கோண்டுவானா மேலும் தெற்காக நகர்ந்தது.

வட அமெரிக்க கிரேட்டானுக்குக் கொடுக்கப்பட்ட லோரென்சியாவுடன் ஐரோப்பா மற்றும் ஆசியா இணைத்து இதற்கு லோரேசியா எனப் பெயரிடப்பட்டது. இந்தப் பெயர் சுட்டுவது போல வடக்கு அரைக்கோளத்தில் உள்ள பெரும்பான்மையான நிலப்பரப்புகளை தன்னகத்தேக் கொண்டுள்ளது. இதில் லோரென்சியா, பால்டிகா, சைபீரியா, கசக்சுதானியா, வடசீனா, தென்சீனா கிரேட்டான்கள் அடங்கியுள்ளன.

மேற்சான்றுகள்

வரலாற்றுக் கண்டங்கள்
மீப்பெரும் கண்டங்கள்
கார்கில் மாவட்டம்

கார்கில் மாவட்டம் (Kargil district),  இந்தியாவின் இமயமலையில் அமைந்த லடாக் ஒன்றியப் பகுதியில் அமைந்த இரண்டு மாவட்டங்களில் ஒன்றாகும். இம்மாவட்டத்தின் தலைமையிடமாக கார்கில் நகரம் உள்ளது.  ஸ்ரீநகர் - லே நகரங்களை இணைக்கும் தேசிய நெடுஞ்சாலை 1டி கார்கில் வழியாக செல்கிறது. இம்மாவட்டத்தின் நிர்வாகத்தை கார்கில் மலை மாவட்ட தன்னாட்சி மன்றம் மேற்கொள்கிறது.

கார்கில் மாவட்டத்தின் வடக்கில் பாகிஸ்தான் ஆக்கிரமிப்பில் உள்ள  பஸ்திஸ்தான்-ஜில்ஜிட் பகுதிகளும், கிழக்கில் லே மாவட்டமும்,  மேற்கில் ஜம்மு காஷ்மீர் ஒன்றியப் பகுதியின் கிஷ்த்துவார் மாவட்டமும், தெற்கில் இமாசல பிரதேச மாநிலமும் எல்லைகளாக அமைந்துள்ளது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கந்தர்பல் மாவட்டத்தின் மொத்த மக்கள் தொகை  1,43,388 ஆக உள்ளது. அதில் ஆண்கள் ஆகவும், பெண்கள் ஆகவும் உள்ளனர். மக்கள் அடர்த்தி ஒரு சதுர கிலோ மீட்டரில் 10 ஆக உள்ளது. பாலினவிகிதம் ஆயிரம் ஆண்களுக்கு 775 பெண்கள் வீதம் உள்ளனர். எழுத்தறிவு விகிதம் 74.49 விழுக்காடாக உள்ளது. ஆறு வயதிற்குட்பட்டவர்கள் ஆக உள்ளனர். மாவட்டத்தின் மொத்த மக்கள் தொகையில் 92% இசுலாமியர்களாக உள்ளனர். அதில் 78% இசுலாமியர்கள் ஷியா பிரிவை பின்பற்றுகின்றனர். மாவட்டத்தின் மொத்த மக்கள் தொகையில் புத்த சமயத்தினர் திபெத்திய பௌத்த சமயப் பிரிவை கடைபிடிக்கின்றனர். மூன்று விழுக்காட்டினர் இந்து மற்றும் சீக்கிய சமயத்தை கடைப்பிடிக்கின்றனர்.

மொழிகள்
புரிக் மொழி 78% மக்களால் பேசப்படுகிறது. டார்ட் மொழியை 10% மக்களும், பால்டி மொழிகளை 3% மக்களும் பேசுகின்றனர்.

நிர்வாகம்
கார்கில் மாவட்டம் திராஸ், கார்கில், சார்கோல், சாகர்கிக்டான், குண்ட் மங்கல்பூர், சங்கூ, தாய்சுரூ, சன்ஸ்கார், லங்நுக் என  ஒன்பது வட்டார வளர்ச்சி அலுவலகங்களை கொண்டுள்ளது. ஊராட்சி ஒன்றியத்தில் பல கிராமப் பஞ்சாயத்துகள் உள்ளது.

அரசியல்
சன்ஸ்கார் மற்றும் கார்கில் என இரண்டு சட்டமன்ற தொகுதிகளை கொண்டுள்ளது.
கார்கில் மாவட்டம், லடாக் நாடளுமன்ற தொகுதிக்கு உட்பட்டதாகும்.

தட்ப வெப்பம்
இம்மாவட்டம் ஆண்டு முழுவதும் கடுங்குளிர் கொண்ட பகுதியாக உள்ளது. ஆண்டு சராசரி வெப்பம் 8.6°C செல்சியஸாக உள்ளது. திசம்பர், சனவரி மற்றும் பெப்ரவரி மாதங்களில் வெப்பநிலை பூச்சியம் (-) 8.6°C  பாகை அளவிற்கு காணப்படுகிறது.  ஆண்டு சராசரி மழையளவு 318 சென்டி மீட்டராக உள்ளது.

இதனையும் காண்க
 லடாக் தன்னாட்சி மலை வளர்ச்சிக் குழு, கார்கில்
 லடாக் தன்னாட்சி மலை வளர்ச்சிக் குழு, லே
 கார்கில் போர்
 திராஸ்
 இந்தியாவின் தன்னாட்சி நிர்வாகப் பகுதிகள்
 ஜம்மு காஷ்மீர் மாவட்டப் பட்டியல்

மேற்கோள்கள்

வெளி இணைப்புகள்

"District Kargil", Official Kargil Site
Ladakh Autonomous Hill Development Council, Kargil 
 "Pakistan's Northern Areas dilemma", BBC

 
 
இலடாக்கின் மாவட்டங்கள்
யாமினி கிருஷ்ணமூர்த்தி

முங்கார யாமினி கிருட்டிணமூர்த்தி (Mungara Yamini Krishnamurthy,  திசம்பர் 20, 1940 - ஆகத்து 3, 2024) ஓர் புகழ்பெற்ற பரதநாட்டிய, குச்சிப்புடி வடிவங்களில் திறனுள்ள நடனக் கலைஞர்.

இளமை
யாமினி கிருட்டிணமூர்த்தி ஆந்திராவின் சித்தூர் மாவட்டத்தில் மதனப்பள்ளியில் பிறந்தார். முழு நிலவு இரவன்று அவர் பிறந்ததால், அவரது தாத்தா யாமினி என்ற பெயரைத் தேர்ந்தெடுத்துள்ளார்; இதற்கு முழுநிலவு போன்ற திலகம் எனப் பொருள் கொள்ளலாம். இவரது தாய்மொழி தெலுங்கு ஆகும். இவர் தமிழ்நாட்டின் சிதம்பரத்தில் வளர்ந்தார்.

பணிவாழ்க்கை
யாமினி 1957இல் சென்னையில் அரங்கேற்றம் நிகழ்த்தினார். நடனக் கலையில் சிறந்தநிலை எட்டிய இவர் திருமலை திருப்பதி தேவத்தானத்தின் ஆஸ்தான நர்த்தகி (உறைவிட நாட்டியக்காரர்) ஆக இருந்துள்ளார். பரதநாட்டியத்திலும் குச்சிப்புடியிலும் புகழ்பெற்றக் கலைஞராக விளங்கினார். புதுதில்லியில் ஆசு காசு பகுதியில் யாமினி நடனப் பள்ளி நடத்தி வருகிறார்.

தனது தன்வரலாற்றை "நடனத்தின் மீதான பற்று", (எ பேசன் பார் டான்சு) என்ற தலைப்பில் ஆங்கிலத்தில் எழுதியுள்ளார்.

யாமினி திருமணம் செய்துகொள்ளவில்லை.

விருதுகள்
யாமினி தனது நடனத்தால் பல விருதுகளைப் பெற்றுள்ளார்; இந்திய அரசின் உயரிய குடிமை விருதுகளான பத்மசிறீ (1968) and the பத்ம பூசண் (2001),பத்ம விபூசண் (2016) இவருக்கு வழங்கப்பட்டுள்ளன. மார்ச் 8, 2014இல் மகளிர் தினத்தை ஒட்டி சாம்பவி நடனப் பள்ளி இவருக்கு "நாட்டிய சாத்திரா" விருது வழங்கியது. "குச்சிப்புடிக்கு பெண்களின் பங்காற்றல்" என்பது குறித்து யாமினி நடனத்துடன் உரையாற்றினார்.

மேற்சான்றுகள்

பத்ம பூசண் விருது பெற்றவர்கள்
தெலுங்கு மக்கள்
2024 இறப்புகள்
பத்மசிறீ விருது பெற்ற பரதநாட்டியக் கலைஞர்கள்
குச்சிப்புடி நடனக் கலைஞர்கள்
ஆந்திரப் பிரதேச நபர்கள்
1940 பிறப்புகள்
சங்கீத நாடக அகாதமி விருது பெற்றவர்கள்
பத்ம விபூசண் விருது பெற்றவர்கள்
பரதநாட்டியக் கலைஞர்கள்
சித்தூர் மாவட்ட நபர்கள்
இந்தியப் பாரம்பரிய பெண் நடனக் கலைஞர்கள்
தா. மோ. அன்பரசன்

தா. மோ. அன்பரசன் (T. M. Anbarasan) என்பவர் தமிழகத்தின்  தற்போதைய குறு,சிறு மற்றும் நடுத்தர தொழில் நிறுவனங்கள், நகர்புற வாழ்விட மேம்பாட்டு வாரிய துறை அமைச்சரும் ஆவார். தமிழக முன்னாள் தொழிலாளர் நலத்துறை அமைச்சராக 2006-2011 வரை பதவி வகித்தார்.

இவர் குன்றத்தூரில் நெசவாளர் குடும்பத்தில் திசம்பர் 11, 1959 இல் பிறந்தவர். இவர் பல்கலைக்கழக முந்தைய படிப்பு வரை படித்துள்ளார். இவர் தமிழ்நாடு சட்டமன்றத்துக்கு உறுப்பினராகத் தேர்ந்தெடுக்கபட்டவராவார்.

அரசியல் வாழ்க்கை 
இவர் 2006 ஆம் ஆண்டு சட்டசபை தேர்தலின் திமுக சார்பில் போட்டியிட்டு, அ.தி.மு.க வைச் சேர்ந்த பா. வளர்மதியை ஆலந்தூர் தொகுதியில் தோற்கடித்து, தமிழ்நாடு சட்டமன்றத்திற்குத் தேர்ந்தெடுக்கப்பட்டு, தமிழக அமைச்சரவையில் தொழிலாளர் நலத்துறை அமைச்சரானார். பின்னர் 2016 ஆம் ஆண்டு நடந்த சட்டமன்றத் தேர்தலில் இதே தொகுதியில் திமுக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் இதே தொகுதியில் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக ஊரக தொழிற்துறை (ஊரக தொழில்கள், குடிசைத் தொழில்கள் உட்பட சிறு தொழில்கள், குடிசை மாற்று வாரியம்) அமைச்சசராக பதவியேற்றார். இவர் தி.மு.கவில் காஞ்சிபுரம் வடக்கு மாவட்டச் செயலாளராக இருக்கிறார். இவர் செங்குந்தர் கைக்கோள முதலியார் சமூகத்தை சேர்ந்தவர்.

மேற்கோள்கள் 

வாழும் நபர்கள்
1959 பிறப்புகள்
தமிழ்நாட்டு அமைச்சர்கள்
காஞ்சிபுரம் மாவட்ட நபர்கள்
திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
1960 பிறப்புகள்
16 ஆவது தமிழ்நாடு சட்டமன்ற உறுப்பினர்கள்
செ. அரங்கநாயகம்

செ. அரங்கநாயகம் (C. Aranganayagam) என்பவர்  தமிழக சட்டமன்றத்துக்கு நான்கு முறை அண்ணா திராவிட முன்னேற்றக் கழகத்தின் சார்பில் தேர்ந்தெடுக்கப்பட்ட இந்திய அரசியல்வாதியாவார். இரு முறை தொண்டாமுத்தூர் தொகுதியிலிருந்தும், இருமுறை கோவை மேற்குத் தொகுதியில் இருந்தும் தேர்ந்தெடுக்கப்பட்டார். இவர் எம். ஜி. ஆர் அமைச்சரவையிலும் பின்னர் ஜெ. ஜெயலலிதாவின் அமைச்சரவையிலும் கல்வியமைச்சராகப் பொறுப்பு வகித்தவராவார். இவர் அதிமுக.வில் இருந்து விலகி 4-9-2006 அன்று தி.மு.க. தலைவர் கருணாநிதி முன்னிலையில் அக்கட்சியில் இணைந்த நிலையில், 2014 ஆண்டு திமுகவிலிருந்தும் விலகினார். இவர், தமிழக அமைச்சராக 1991 முதல் 1996 வரை பதவி வகித்தார். அந்த காலகட்டத்தில் தன் பெயரிலும், தன்மனைவி, மகன்கள் பெயரிலும் வருமானத்துக்கு அதிகமாக ரூ. 1.15 கோடிக்கு சொத்துச் சேர்த்ததாக தமிழக லஞ்ச ஒழிப்புத்துறை காவல் துறையினர் வழக்குப்பதிவு செய்தனர். 2017-ல் வெளியான சிறப்பு நீதிமன்றத் தீர்ப்பின்படி, வருமானத்திற்கு அதிகமாக சொத்துச் சேர்த்ததற்காக மூன்றாண்டு சிறைத் தண்டனை விதித்தது.

மறைவு
அதிமுக முன்னாள் அமைச்சர் செ. அரங்கநாயகம் (வயது 90) உடல்நலக்குறைவு காரணமாக, சென்னை கிண்டியில் உள்ள தனியார் மருத்துவமனையில் 29 ஏப்ரல் 2021 அன்று காலமானார்.

மேற்கோள்கள் 

2021 இறப்புகள்
தமிழக முன்னாள் அமைச்சர்கள்
கோவை மக்கள்‎
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
10 ஆவது தமிழ்நாடு சட்டமன்ற உறுப்பினர்கள்
தமிழ்நாடு கல்வி அமைச்சர்கள்
முகமது ஆசிப் (தமிழக அரசியல்வாதி)

முகமது ஆசிப் ஓர் இந்திய அரசியல்வாதியும், தமிழ்நாட்டின் முன்னாள் அமைச்சரும் ஆவார். இவர் அண்ணா திராவிட முன்னேற்றக் கழகத்தின் சார்பில், திருவல்லிக்கேணி சட்டமன்றத் தொகுதியிலிருந்து, 1991 ஆம் ஆண்டு தேர்ந்தெடுக்கப்பட்டார். இவர் 1991 சட்டமன்றத் தேர்தல் வெற்றிக்குப் பின் இவர் செயலலிதாவின் அமைச்சரவையில் ஊரகத் தொழில்துறை அமைச்சராகப் பொறுப்பு வகித்தார்.

1993 ஆம் ஆண்சடு முதல் 1997 ஆம் ஆண்டு வரை தமிழ்நாடு வக்பு வாரியம் தலைவராக பணியாற்றியுள்ளார்.

மேற்கோள்கள்

வெளியிணைப்புகள் 
அலுவலக இணையதளம் 

வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்‎
தமிழக முன்னாள் அமைச்சர்கள்
இந்திய முஸ்லிம்கள்
சென்னை அரசியல்வாதிகள்
பவானி ஜமக்காளம்

பவானி ஜமக்காளம், தமிழகத்திலுள்ள ஈரோடு மாவட்டத்தின் ஒரு பகுதியான, பவானியில் தயாரிக்கப்படும் போர்வைகளையும், விரிப்புகளையும் குறிக்கின்றது. இது புவியியல் சார்ந்த குறியீடாக 2005-06 ஆண்டுகளில் இந்திய அரசால் அங்கீகரிக்கப்பட்டது.

வரலாறு 
19-ம் நூற்றாண்டின் இறுதியில் பிரித்தானிய ஆடைகளுக்குப் போட்டியில் இந்திய நெசவாளர்கள் புதுரக ஆடைகளை உருவாக்க தொடங்கினர்.  பவானியைச் சேர்ந்த ஜங்கன்மார்கள் என்ற ஒரு பிரிவினர் பலநிற சொரசொரப்பான நூல்களைக் கொண்டு புது வகையான போர்வையை ஜமக்காளம் என்ற பெயரில் உருவாக்கினர். இவ்வகையான தயாரிப்பு பிரபலமானதையடுத்து பிற ஆடைகள், சேலைகள் நெய்யும் நெசவாளர்களையும் கவர்ந்தது, அவர்களும் ஜமக்காளம் தயாரிக்கும் பணியில் ஈடுபட்டனர்.

வகைகள் 

இருவேறு வகையான ஜமக்காளங்களை பவானியில் தயாரிக்கின்றனர். முதல் வகை சொரசொரப்பான பலநிற பருத்தி நூல்களைக் கொண்ட விரிப்புகள். சொரசொரப்பான நூல்களால் சரியான முறையில் இவ்வகையில் வடிவமைவுகளை நெய்ய இயலாது.  எனவே இரண்டாவது வகையான ஜமக்காளங்களை அறிமுகம் செய்தனர், அதைத் தயாரிக்க செயற்கை பட்டு நூல்களைப் பயன்படுத்தினர். ஜமக்காளங்களைத் தோள்பை தயாரிக்கவும் பயன்படுத்துகின்றனர்.

சமூகம் 
பொதுவாக, ஜமக்காளங்கள் நெசவாளர்களின் வீடுகளில் நெய்யப்படும். ஒரு சில இடங்களில் தறிப்பட்டறைகளில் இது நெய்யப்படும். கூலிக்காக பலர் தறிப்பட்டறைகளில் நெய்வர். ஜமக்காளத்திற்கான நூல்கள் ஈரோடு, கோயம்புத்தூர், சேலம், கரூர் உள்ளிட்ட இடங்களிலிருந்து பெறப்படும். சுமார் 1000 பெண்கள் உட்பட 1500 நபர்கள் ஜமக்காளம் தயாரிப்பில் ஈடுபட்டு வருகின்றனர்.

நெசவுத் தறி 
ஜமக்காளம் நெய்வதற்கு குழித்தறி என்னும் ஓர் வகையான கைத்தறி பயன்படுத்தப்படுகிறது. இது மரத்தினால் செய்யப்பட்டு இருக்கும்; நூற்பாவு கிடைநிலையில் அமைந்து இருக்கும். நெசவாளர் குழியில் அமர்ந்திருப்பர். இரு மிதிகளையும், குஞ்சத்தையும் கொண்டிருக்கும்.

ஏற்றுமதி 
பவானியில் தயாரிக்கப்படும் ஜமக்காளம், சுவீடன், ஜெர்மனி, இத்தாலி, ஐக்கிய இராச்சியம், அமெரிக்க ஐக்கிய நாடு மற்றும் சிங்கப்பூர் ஆகிய நாடுகளுக்கு ஏற்றுமதி செய்யப்படுகிறது. 1993-ம் ஆண்டு, சுவீடனின் ஐ.கே.இ.ஏ, அதனுடைய கிளைகளில் விற்பனை செய்வதற்காக, பவானி ஜமக்காளங்களை கொள்முதல் செய்ய ஆரம்பித்தது.

போட்டி 
2000-ம் முதல், குழித்தறியில் நெய்யப்பட்ட ஜமக்காளங்கள், விசைத்தறிகளிடம் போட்டி போட முடியாமல் போனது. தமிழ்நாடு அரசு, குழித்தறி நெசவாளர்களுக்கு மானியம் வழங்கியும்,  விசைத்தறி பயன்படுத்துவதை குறைக்க சட்ட மாறுதல் செய்தும் உதவியது. தமிழ்நாடு கைத்தறி நெசவாளர் கூட்டுறவு சங்கம் வாயிலாக தமிழ்நாடு அரசு பவானி ஜமக்காளத்தை விற்பனை செய்கிறது. மகாராட்டிரத்தைச் சேர்ந்த சோலாப்பூர் போர்வை, சீனா, வங்காளதேசம் மற்றும் இலங்கையிலிருந்து இறக்குமதி செய்யப்படும் விலை குறைந்த போர்வைகளாலும் பவானி ஜமக்காளத்தின் கிராக்கி குறைந்துவிட்டது.

புவியியல் சார்ந்த குறியீடு 
2005-ம் ஆண்டு தமிழ்நாடு அரசு, பவானி ஜமக்காளத்தை புவியியல் சார்ந்த குறியீடாக அறிவிக்க விண்ணப்பித்தது. அதனை ஏற்றுக்கொண்ட இந்திய அரசு 2005-06 ஆண்டுகளில் புவியியல் சார்ந்த குறியீடாக அங்கீகரித்தது.

குறிப்புகளும் மேற்கோள்களும்

மேலும் படிக்க 
 
 
 

ஈரோடு மாவட்டம்
புவிசார் குறியீடு பெற்ற தமிழ்நாட்டுப் பொருட்கள்
தமிழ்நாட்டில் நெசவுத் தொழில்
கற்பகம் உயர்கல்வி அகாதெமி

கற்பகம் பல்கலைக்கழகம் (Karpagam University) இந்தியாவின் தமிழ்நாட்டில் கோயம்புத்தூரில் உள்ள கல்வி நிறுவனமாகும்.
 இது கோவையிலிருந்து 10கிமீ தொலைவில் கோயம்புத்தூர் - பொள்ளாச்சி சாலையில் ஈச்சனாரி அருகே அமைந்துள்ளது. மருத்துவக் கல்விக்கான மற்றொரு வளாகம் 15 கிமீ தொலைவில் அதே சாலையில் கட்டமைக்கப்பட்டு வருகின்றது.

தற்போது இங்கு மூன்று புலங்களில் கல்வித் திட்டங்கள் வழங்கப்படுகின்றன:
 அறிவியல், கலை மற்றும் மாந்தவியல் (பட்டப்படிப்பு, பட்டமேற்படிப்பு)
 பொறியியல் (பட்டப்படிப்பு, பட்டமேற்படிப்பு)
 கட்டிட வடிவமைப்பு

மேற்சான்றுகள்

வெளி இணைப்புகள்

தமிழ்நாட்டுப் பல்கலைக்கழகங்கள்
கோயம்புத்தூர் மாவட்ட பல்கலைக்கழகங்களும் கல்லூரிகளும்
நிகர்நிலைப் பல்கலைக்கழகங்கள்
சிறந்த துணை நடிகருக்கான தமிழக அரசின் திரைப்பட விருது

சிறந்த துணை நடிகருக்கான தமிழக அரசு திரைப்பட விருது  (Tamil Nadu State Film Award for Best Character Artiste) என்பது தமிழக அரசு திரைப்பட விருதுகளின் கீழ் தமிழக அரசால் வழங்கப்படும் விருதுகளில் ஒன்றாகும். இது 1968 ஆம் ஆண்டில் வழங்கப்பட ஆரம்பமாகியதுடன் 1970 ஆம் ஆண்டில் இடைநிறுத்தப்பட்டு மிண்டும் 2000 ஆம் ஆண்டில் வழங்கப்படத் தொடங்கியது.

பட்டியல்
இவ்விருதை வென்றோர் பட்டியல் கீழே தரப்பட்டுள்ளது

மேற்கோள்கள் 

தமிழ்நாடு அரசின் திரைப்பட விருதுகள்
ஜி. பூவராகவன்

ஜி, பூவராகவன் (பிறப்பு 1927 – 23 பெப்ரவரி 2014) என்பவர் ஒரு இந்திய அரசியல்வாதியும், தமிழக சட்டமன்ற உறுப்பினருமாவார். இவர் தமிழக சட்டமன்றத்துக்கு இந்திய தேசிய காங்கிரஸ் சார்பில் விருதாச்சலம் சட்டமன்றத் தொகுதியில் இருந்து  1962, 1967 ஆகிய ஆண்டுகளில் தேர்ந்தெடுக்கப்பட்டார். காமராசர் தலைமையிலான அமைச்சரவையில் செய்தி -விளம்பரத்துறை அமைச்சராக பணியாற்றியவர். மாநில சட்டப்பேரவைக்கு மூன்று முறையும், நாடாளுமன்ற மக்களவைக்கு இரு முறையும் தேர்ந்தெடுக்கப்பட்டவர்.1989 ஆம் ஆண்டு ஜனதா கட்சியின் சார்பில் தேர்ந்தெடுக்கப்பட்டார்.

மேற்கோள்கள் 

2014 இறப்புகள்
6வது மக்களவை உறுப்பினர்கள்
தமிழக முன்னாள் அமைச்சர்கள்
கடலூர் மாவட்ட நபர்கள்
இருபதாம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
காந்தக்கோளம்

காந்தக்கோளம் (Magnetosphere) என்பது விண்வெளியில் உள்ள ஏதேனும் வான்பொருள் ஒன்றைச் சூழ்ந்து காணப்படும் வெற்றிடமான பிரதேசம் ஆகும். இப்பிரதேசத்தில் ஏற்றம் பெற்ற பொருட்கள், குறித்த வான்பொருளினால் தன்னகத்தே ஈர்க்கப்பட்டு அவ்வான் பொருளின் காந்தப்புலத்தினால்  கட்டுப்படுத்தப்படுகின்றன. வான்பொருள்களுக்கு அண்மையில் இருக்கும் விண்மீன்களில் இருந்து வெளியிடப்படும் பிளாஸ்மாவினால், வான்பொருளின் காந்தப்புலக் கோடுகள் மின் ரீதியாக பாதிப்புக்கு உள்ளாகலாம் (குறிப்பாக சூரியப்புயல் போன்றவற்றால்). 1600 ஆம் ஆண்டுக் காலப்பகுதியில் ஆங்கிலேய வானியலாளரும் பௌதீகவியலாளருமான வில்லியம் கில்பேர்ட் புவியின் காந்தப்புலத்தினைக் கண்டறிந்ததில் இருந்து காந்தக்கோளம் பற்றிய ஆராய்ச்சிகளும், கல்விமுறையும் ஆரம்பமாகின.

மேற்கோள்கள்

காந்தவியல்
புவிக்காந்தவியல்
மீவளிமண்டலம்
கோவிலடி அப்பால ரெங்கநாதர் கோயில்

கோவிலடி அப்பால ரெங்கநாதர் கோயில், 108 திவ்யதேசங்களுள் ஒன்று. சோழ நாட்டு ஆறாவது திருத்தலம். இக்கோவில் தமிழ்நாட்டில் தஞ்சாவூர் மாவட்டத்தில் திருக்காட்டுப்பள்ளி அருகே கோவிலடி பகுதியில் அமைந்துள்ளது.  இது ஒரு மாடக்கோயில் ஆகும்.

தல வரலாறு
இக்கோவில் சோழ மன்னன் கரிகால் சோழனால் கட்டப்பட்டது. திருப்பேர் நகர் என்பது இத்தலத்தின் பழம் பெயராகும். பஞ்சரங்க தலங்களில்  அப்பாலரங்கம் என்று இத்தலம் அழைக்கப்படுகிறது. இப்பெருமாளுக்கு தினமும் இரவில் அப்பம் செய்து படைக்கப்படுவதால் இவர் அப்பக்குடத்தான் என்று அழைக்கப்படுகிறார்.

மூலவர்
இத்தலத்தில் உள்ள பெருமாள் அப்பக்குடத்தான் என்றும், அப்பால ரெங்கநாதர் என்றும் அழைக்கப்படுகிறார்.

தாயார்
இக்கோயிலில் உள்ள தாயார் கமலவள்ளி என்றழைக்கப்படுகிறார்.

மங்களாசாசனம்
இத்தலம் நம்மாழ்வார், திருமழிசையாழ்வார், திருமங்கையாழ்வார், பெரியாழ்வார் ஆகியோரால் மங்களாசாசனம் செய்யப்பட்டதாகும்.

குடமுழுக்கு
இக்கோயிலின் குடமுழுக்கு 29 ஜனவரி 2016இல் நடைபெற்றது.

மேற்கோள்கள் 

108 திவ்ய தேசங்கள்
பஞ்சரங்க தலங்கள்
மாடக் கோயில்கள்
வசந்த் சாத்தே

வசந்த் சாத்தே ( Vasant Purushottam Sathe, 5 மார்ச்சு 1925-23 செப்டம்பர் 2011) ஓர் இந்திய அரசியல்வாதி ஆவார்.  நாடாளுமன்ற உறுப்பினராகவும் நடுவணரசு அமைச்சராகவும் இருந்த இவர் ஒரு சோசலிசவாதி எனவும் கருதப் படுகிறார்.

அரசியல் வாழ்க்கை

வழக்கறிஞராக வாழ்க்கையைத்  தொடங்கிய வசந்த் சாத்தே 1942 ஆம் ஆண்டில்  வெள்ளையனே வெளியேறு போராட்டத்தில் கலந்து கொண்டார்.  1948 ஆம் ஆண்டில்  சோசலிசக் கட்சியில் சேர்ந்தார்.  1956 முதல் 1960 வரை மத்தியப் பிரதேச நெசவுத் தொழிலாளர்கள்  கூட்டமைப்புத்  தலைவராகச் செயல்பட்டார். 1972இல் அகோலா நாடாளுமன்ற தொகுதியிலிருந்து போட்டியிட்டு வெற்றி பெற்று நாடாளுமன்ற உறுப்பினர் ஆனார். 1980 முதல் 1991 வரை வார்தா தொகுதியிலிருந்து போட்டியிட்டு நாடாளுமன்றத்திற்குத்  தேர்ந்தெடுக்கப் பட்டார். 1975 ஆம் ஆண்டு நெருக்கடிக் காலம் அமுலில் இருந்தபோது பிரதமர் இந்திரா காந்தியின் நம்பிக்கைக்குரியவராகக் கருதப் பட்டார்.

அமைச்சராக

1980 இல் செய்தி ஒலிபரப்புத் துறை அமைச்சராகவும், 1982 இல் இரசாயன உர அமைச்சராகவும், 
1986 இல் இருப்பு, சுரங்க,  நிலக்கரித் துறை அமைச்சராகவும் 1988-89இல் தகவல் துறை அமைச்சராகவும் பதவி வகித்தார்.

இறப்பு
சாத்தே செப்டம்பர் 23, 2011இல் குர்கானில் மாரடைப்பு ஏற்பட்டு உயிரிழந்தார். மாலை நேரத்தில் நெஞ்சில் வலி ஏற்பட்டு தனியார் மருத்துவமனைக்கு  எடுத்துச் செல்லப்பட்டார்.  அங்கு உட்பதிகைக்கு முன்னரே அவர் இறந்துள்ளதாக மருத்துவர்கள் அறிவித்தனர். அவரது உடல் மருத்துவ ஆய்வுகளுக்கு உதவும் வகையில் அனைத்திந்திய மருத்துவ அறிவியல் கழகத்திற்கு கொடையாக வழங்கப்பட்டது.

எழுதிய நூல்கள்
 Towards Social Revolution: A Case for Economic Democracy, Vikas Pub., 1985. .
 Restructuring of Public Sector in India, Vikas Pub. House, 1989.
 National government: agenda for a new India, UBS Publishers Distributors, 1991. .
 Two Swords in One Scabbard: a Case for Presidential Form of Parliamentary Democracy, NIB Publishers, 1989.
 Tax Without Tears: For Economic Independence and National Integration,
 The Challenge of Change: Key Issues for a Developing Society, Allied Publishers, 1989.
 India to be a Global Power.
 Memoirs of a Rationalist, Om Books International, 2005. .

மேற்கோள்கள்

இந்திய அமைச்சர்கள்
1925 பிறப்புகள்
2011 இறப்புகள்
5வது மக்களவை உறுப்பினர்கள்
6வது மக்களவை உறுப்பினர்கள்
7வது மக்களவை உறுப்பினர்கள்
8வது மக்களவை உறுப்பினர்கள்
9வது மக்களவை உறுப்பினர்கள்
மகாராட்டிர எழுத்தாளர்கள்
இருபதாம் நூற்றாண்டு இந்திய அரசியல்வாதிகள்
வாசிங்டன் இர்விங்

வாசிங்டன் இர்விங் (Washinton Irving) (ஏப்ரல் 3, 1793 - நவம்பர் 28, 1859) என்பவர் அமெரிக்காவைச் சேர்ந்த ஒரு எழுத்தாளர் ஆவார். இவர்  ரிப் வான் விங்கிள் (1819) மற்றும் தி லெஜென்ட் ஆஃப் ஸ்லீபி ஹாலோ(1820) போன்ற தனது  புகழ் பெற்ற சிறுகதைகளுக்காக அறியப்படுகிறார். ஜார்ஜ் வாசிங்டன், ஆலிவர் கொல்ட்ஸ்மித், முகமது போன்றவர்களின் வாழ்க்கை வரலாறுகள், கிரிஸ்டொபர் கொலம்பஸ், சோனகர்கள் மற்றும் ஆலம்பரா ஆகியோரைப் பற்றிய வரலாறுகள் இவரது வரலாற்றுப் படைப்புகளாகக் கருதப்படுகின்றன. இவர் 1842 முதல் 1846 வரை ஸ்பெய்னின் அமெரிக்கத் தூதராகவும் பணியாற்றியுள்ளார்.

மேற்கோள்கள்

1783 பிறப்புகள்
1859 இறப்புகள்
ஆங்கில அமெரிக்கர்கள்
அமெரிக்க எழுத்தாளர்கள்
இராபர்ட் பர்னசு

இராபர்ட் பர்ன்சு (Robert Burns) (ஜனவரி 25, 1759 முதல் சூலை 21, 1796 வரை) என்பவர் ஸ்காட்லாந்தைச் சேர்ந்த கவிஞர் ஆவார். இவர் ஸ்காட்லாந்தின் தேசியக் கவிஞராகக் கருதப்படுகிறார். இவர் ஸ்காட் மற்றும் ஆங்கில மொழியில் கவிதைகளைப் படைத்துள்ளார்.

சான்றுகள்

கவிஞர்கள்
1759 பிறப்புகள்
1796 இறப்புகள்
செயலுட்படுத்தி

கணிதத்தில் செயலுட்படுத்தி அல்லது செயலேற்பி (operand) என்பது ஏதேனுமொரு கணிதச் செயலுக்கு உட்படுத்தப்படும் கணிதப் பொருளாகும். செயலுட்படுத்திகள் உள்ளீடுகள் எனவும் அழைக்கப்படும்.

எடுத்துக்காட்டு 

இந்த எண்கணிதக் கோவையில், '+' என்பது கணிதச் செயலான கூட்டலின் குறியீடு; 3, 6 செயலுட்படுத்திகள் அல்லது உள்ளீடுகள்; 9 விளைவு அல்லது வெளியீடு ஆகும்.

கோவைகளாக அமையும் செயலுட்படுத்திகள்
செயலுட்படுத்திகளையும் கணிதச் செயல்களையும் கொண்ட கோவையாக ஒரு செயலுட்படுத்தி இருக்கலாம்.

எடுத்துக்காட்டு:

இக்கோவையில் பெருக்கல் செயலுக்கான முதல் செயலுட்படுத்தி '(3 + 5)' ;  இரண்டாவது செயலுட்படுத்தி '2'. '(3 + 5)' என்பதும் 3, 5 ஐ செயலுட்படுத்திகளாகவும் கூட்டலைக் கணிதச் செயலாகவும் கொண்ட கோவையாக உள்ளது.

செயல்களின் வரிசை
கோவையாக அமையும் செயலுட்படுத்திகள் கொண்ட கணிதச் செயல்களில், செயல்களின் முன்னுரிமை விதிகள் மிகவும் முக்கியமானதாகும். செயல்களின் வேறுபட்ட முன்னுரிமை வரிசையால் இறுதி வெளியீட்டின் மதிப்பு வேறுபடும்:

எடுத்துக்காட்டு:

இதில் முதலாவதாக மேற்கொள்ளப்பட வேண்டியது பெருக்கல் செயலாகும். '5' , '2' ஆகியவை பெருக்கலின் செயலுட்படுத்திகள்; '3' , '5 × 2' ஆகியவை கூட்டல் செயலின் செயலுட்படுத்திகள்.

முதலில் கூட்டலைச் செய்து, அதன்பின் பெருக்கினால் கிடைக்கூடிய மதிப்பு உண்மையான மதிப்பிலிருந்து வேறுபட்ட, தவறான மதிப்பாக இருக்கும்.

பயன்படுத்தப்படும் கணிதக் குறியீட்டு முறைகளைப் பொறுத்து செயல்கள், செயலுட்படுத்திகள் அமையும் நிலை மாறுபடும். வழக்கமாக, உள்ளொட்டுக் குறியீட்டு முறையே பின்பற்றப்படுகிறது. முன்னொட்டு, பின்னொட்டு குறியீட்டு முறைகள் இரண்டும்  கணினியியலில் அதிகமாக பின்பற்றப்படுகிறது.

'1' , '2' ஆகிய எண்களின் கூட்டலுக்கான குறியீடுகள்

 (உள்ளொட்டுக் குறியீடு)

 (முன்னொட்டுக் குறியீடு)

 (பின்னொட்டுக் குறியீடு)

உள்ளொட்டு குறியீட்டில் செயல்களின் முன்னுரிமை விதி
செயல்களும் செயலுட்படுத்திகளும் உள்ளொட்டு குறியீட்டில் எழுதப்பட்டிருக்கும்போது கீழ்க்காணும் வரிசையில் செயல்கள் மேற்கொள்ளப்பட வேண்டும்.

அடைப்புக்குறி
அடுக்குகள்
பெருக்கல்
வகுத்தல்
கூட்டல்
கழித்தல்

எடுத்துக்காட்டு:
,

முன்னுரிமை விதிப்படி, அடைப்புக்குறிக்குள் அமையும் செயல் முதலில் செய்யப்பட வேண்டும்.
(2 + 22).

இங்கு அடைப்புக்குறிக்குள் இரு செயல்கள் கூட்டல், அடுக்கேற்றம் உள்ளன. மேலுள்ள விதிப்படி முதலில்  22 = 4 எனக் கணக்கிடப்படுகிறது:

அடுத்ததாக அடைப்புக்குறிக்குள் உள்ள கூட்டலைச் செய்ய வேண்டும்: (2 + 4) = 6.

இதனை மூலக் கோவையில் பிரதியிட:

அடைப்புக்குறிக்குள் இருந்த செயல்களை முடித்த பின், முன்னுரிமை விதிப்படி, அடுத்து அடுக்கேற்றம் செய்யப்பட வேண்டும். 22 = 4 எனப் பதிலிட,

.

வரிசைப்படி, அடுத்தது பெருக்கல் ஆகும். 4 × 4 is 16.

செயல்களின் முன்னுரிமை வரிசையில் பெருக்கலுக்கு அடுத்தடுத்துள்ள வகுத்தல், கூட்டல் செயல்கள் இங்கு இல்லாததால், கடைசியான கழித்தலைச் செய்யலாம்.
. 
,

செயல்களின் முன்னுரிமை வரிசை பின்பற்றப்பட்டால் மட்டுமே சரியான விடையைப் பெறமுடியும்.

மேற்கோள்கள்

இயற்கணிதம்
கணிதக் குறியீடுகள்
செயற்குறிகள் (கணினியியல்)
ஏஞ்சலிக் கெர்பர்

ஏஞ்செலிக் கெர்பர் (Angelique Kerber, பிறப்பு:சனவரி 18, 1988) செருமானிய டென்னிசு விளையாட்டாளர் ஆவார்.
2003ஆம் ஆண்டு தொழில்முறையாக விளையாடத் தொடங்கிய கெர்பர் 2011ஆம் ஆண்டில் அமெரிக்க ஓப்பனில் முதன்முறையாக அரையிறுதிக்கு எட்டினார். அப்போது அவர் உலகளவிலான தரவரிசையில் 92ஆம் இடத்தில் இருந்தார். கெர்பர் அவரது வன்தாக்க எதிரடி விளையாட்டிற்காகவும் இடதுகை ஆட்டத்திற்காகவும் வகையான அடிகளுக்காகவும் அறியப்படுகிறார். தனது வாணாள் மிக உயரிய தரவரிசை எண்ணாக ஐந்தை அக்டோபர் 22, 2012இல் எய்தினார். 2012இல் இரட்டையர் ஆட்டத்தில் உலகத் தரவரிசையில் 103ஆம் இடத்தில் உள்ளார். தற்போது தரவரிசை எண் 6இல் உள்ளார்; மிக உயரிய தரவெண் பெற்றுள்ள செருமானியராக விளங்குகிறார். தனது முதல் பெருவெற்றித்தொடர் பட்டத்தை 2016ஆம் ஆண்டு ஆஸ்திரேலிய டென்னிஸ் திறந்த சுற்று போட்டியிலும் யூ. எசு. ஓப்பன் போட்டியிலும் வென்றுள்ளார்.

மகளிர் டென்னிசு சங்க சுற்றுக்களில், எட்டு போட்டிகளில் வாகை சூடியுள்ள கெர்பர், ஒவ்வொரு தரைவகையிலும் ஒரு பட்டத்தை வென்றுள்ளார்;  தவிர முதன்மை போட்டிகளில் ஐந்து பட்டங்களை வென்றுள்ளார். பன்னாட்டு டென்னிசு கூட்டமைப்பு சுற்றுக்களில் இதுவரை 11 ஒற்றையர், 3 இரட்டையர் போட்டிகளில் பட்டதை வென்றுள்ளார்.

தனி வாழ்க்கை 
ஏஞ்செலிக் கெர்பர் மேற்கு செருமனியிலுள்ள பிரெமன் என்றவிடத்தில் போலந்து தந்தை இசுலாவோமிர் கெர்பருக்கும் செருமானியப் போலியத் தாய் பியட்டாவிற்கும் சனவரி 18, 1988இல் மகவாகப் பிறந்தார். இவருக்கு ஜெஸ்ஸிக்கா என்ற சகோதரி உள்ளார்.  தனது மூன்றாம் அகவையிலேயே டென்னிசு பயிற்சியைத் துவக்கிய கெர்பர் இளையோர் சுற்றுக்களில் விளையாடத் தொடங்கினார். செருமனியிலும் ஐரோப்பாவின் பிற இடங்களிலும்  வெற்றிபெறத் தொடங்கினார்; இருப்பினும் 2003 வரை எந்தவொரு இளையவர் பட்டத்தையும் வெல்லவில்லை. தனது 15ஆம் அகவையில்  தொழில்முறையாக விளையாடத் தொடங்கினார். கெர்பர் இடாய்ச்சு, போலீஷ் மற்றும் ஆங்கில மொழிகளைப் பேச வல்லவர்.

பணிவாழ்வு புள்ளிகள்

பெருவெற்றித்தொடர் போட்டி இறுதிகள்

ஒற்றையர்: 1 (1–0)

பெருவெற்றித்தொடர் காலக்கோடு

ஒற்றையர்

இரட்டையர்

மேற்சான்றுகள்

செருமானிய டென்னிசு வீரர்கள்
1988 பிறப்புகள்
பெண் டென்னிசுக்காரர்கள்
வாழும் நபர்கள்
உலக முதல் தர டென்னிஸ் வீரர்கள்
கொலம்பிய கம்பளி யானை

கொலம்பிய கம்பளி யானை அல்லது கொலம்பிய மாமூத் (Columbian mammoth) என்பது கம்பளி யானைகள் இனத்தச் சேர்ந்த ஓர் யானை வகை ஆகும். இவ்வகை கம்பளி யானைகள் வட அமெரிக்கக் கண்டத்தில் பொதுவாக வட ஐக்கிய அமெரிகாவிலும், கொஸ்தாரிக்காவிலும் வாழ்ந்து வந்தன. இறுதியாக வாழ்ந்து வந்த கம்பளி யானைவகைகளில் இவையும் ஒன்றாகும். 1.5 மில்லியன் வருடங்களுக்கு முன்னர் ஆசியாவின் ஸ்டெப்பேயில் இருந்து அமெரிக்காவிற்கு வந்த ஓர் கம்பளி யானை இனத்தில் இருந்தே கொலம்பிய கம்பளி யானைகள் எனும் இனம் புதிதாக உருவாகியது. கலிபோர்னியாவின் சனல் தீவுகளில் வாழ்ந்து வந்த பிக்மை கம்பளி யானைகள் இக்கம்பளி யானை இனத்தில் இருந்தே பரிணாமத்திற்கு உள்ளாகித் தோற்றம் பெற்றது. இவ்வகை யானைகளை ஒத்ததாகவே தற்போதைய ஆசிய யானைகள் காணப்படுகின்றன.

தோற்றம்
இவ்வகை யானைகளின் சராசரி உயரம் நான்கு மீற்றர்கள் ஆகும். அத்துடன் பொதுவாக இவை எட்டு தொடக்கம் பத்து தொன்கள் எடையில் காணப்பட்டன. பொதுவாக இவ்வகைக் கம்பளி யானைகளில் ஆண் யானைகளே மிகவும் பெரியவையாகவும் இறுக்கமான சுபாவம் உள்ளனவாகவும் இருந்தன. இவற்றின் தந்தங்கள் மிகவும் நீளமானவையாகும். கண்டெடுக்கப்பட்ட தந்தங்களுள் மிகப்பெரிய தந்தத்தின் நீளம் 4.9 மீற்றர்கள் ஆகும்.

மேற்கோள்கள்

வெளி இணைப்புகள்

Mammoth Mystery – Nova documentary about the fighting mammoths of Nebraska
Footage showing removal of a Columbian mammoth skull at the Hot Springs Mammoth Site

மாமூத்துகள்
ஆர். இந்திரகுமாரி

ஆர். இந்திரகுமாரி (R. Indira Kumari-பிறப்பு 1950-இறப்பு 15 ஏப்ரல் 2024) என்பவர் ஒரு இந்திய அரசியலவாதி மற்றும் முன்னாள் தமிழக அமைச்சராவார். இவர் தமிழக சட்டமன்றத்துக்கு அண்ணா திராவிட முன்னேற்றக் கழகத்தின் சார்பில் நாட்ராம்பள்ளி தொகுதியில் இருந்து 1991 தேர்தலில் தேர்ந்தெடுக்கப்பட்டார். இவர் ஜெ. ஜெயலலிதா தலைமையிலான அரசில் சமூக நலத்துறை அமைச்சராக 1991 முதல் 96 வரை பொறுப்பு வகித்தார். இவர் 2006இல் தி.மு.க வில் இணைந்தார்.

ஊழல் வழக்கில் சிறை தண்டனை
1991-96 காலகட்டத்தில் ஜெயலலிதா தலைமையிலான அமைச்சரவையில் சமூக நலத் துறை அமைச்சராக இந்திராகுமாரி இருந்த போது அவர் மீது 1997-இல் பள்ளி மாணவர்களுக்கான இலவசப் பொருட்களை வாங்கியதில் ஊழல் செய்ததாக வழக்குத் தொடரப்பட்டது. இந்த வழக்கில் இந்திராகுமாரிக்கு 29 செப்டம்பர் 2021 அன்று  5 ஆண்டுகள் சிறை தண்டனை விதித்து நீதிமன்றம் தீர்ப்பு அளித்துள்ளது.

இறப்பு
இந்திரகுமாரி வயது முதுமையின காரணமாக ஏற்பட்ட உடல் நலக்குறைவினால் 15 சனவரி 2024 அன்று சென்னையில் காலமானார்.

மேற்கோள்கள் 

2024 இறப்புகள்
தமிழக முன்னாள் அமைச்சர்கள்
வேலூர் மாவட்ட மக்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழக சட்டமன்ற பெண் உறுப்பினர்கள்
கே. பி. கந்தசாமி

கே. பி. கந்தசாமி (மறைவு 1994) என்பவர் ஒரு தமிழக அரசியல்வாதி மற்றும் தமிழ் நாளிதழான தினகரனின் நிறுவனர். இவர் தி. மு. க வுக்கு ஆதரவாக தினகரன் 
நாளிதழை துவக்கி நடத்தினார். இவர் சி. பா. ஆதித்தனாரின் மருமகன் இவர் ஐந்தாவது தமிழக சட்டமன்றத்துக்கு தி.மு.க சார்பில் தேர்ந்தெடுக்கப்பட்டார். அப்போது அறநிலையத்துறை அமைச்சராக பதவி வகித்தார். வைகோ தி.மு.க வை விட்டு பிரிந்து ம. தி. மு. க வை துவக்கியபோது இவரும் 
தி.மு.கவிலிருந்து பிரிந்து வைகோவுடன் சென்றார். இவரின் மகன் கே. பி. கே. குமரன் என்பவராவார்.

மேற்கோள்கள் 

தமிழக முன்னாள் அமைச்சர்கள்
தமிழகப் பத்திரிகையாளர்கள்
1994 இறப்புகள்
5 ஆவது தமிழ்நாடு சட்டமன்ற உறுப்பினர்கள்
கர்தான்

கர்தான் (Kardhan) என்பது இந்தியாவின் அரியானா மாநிலத்தில் உள்ள அம்பாலா மாவட்டத்தில் இருக்கும் ஓர் கணக்கெடுப்பில் உள்ள ஊர் ஆகும்.

புவியியல் அமைப்பு  
30.32146°  வடக்கு 76.85533° கிழக்கு என்ற அடையாள ஆள்கூறுகளில் கர்தான் பரவியுள்ளது.

மக்கள் தொகையியல் 
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கர்தான் நகரத்தின் மக்கள் தொகை 9,579 ஆகும். இத்தொகையில் 54 சதவீதத்தினர் ஆண்கள் மற்றும் 46 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 72% ஆகும். இது இந்தியாவின் தேசிய  சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 77% ஆகவும் பெண்களின் படிப்பறிவு சதவீதம் 67% ஆகவும் இருந்தது. மக்கள் தொகையில் 13% எண்ணிக்கையினர் 6 வயதுக்கு உட்பட்டவர்கள் ஆவர்.

மேற்கோள்கள் 

அரியானா மாநிலத்திலுள்ள ஊர்களும் நகரங்களும்
அம்பாலா மாவட்டம்
புல்வாமா மாவட்டம்

புல்வாமா மாவட்டம் (Pulwama district), இந்தியாவின் சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் தலைமையிடம் புல்வாமா நகரமாகும்.

மாவட்ட நிர்வாகம்
புல்வாமா மாவட்டம் 1086 சதுர கிலோமீட்டர்கள் பரப்பளவு கொண்டதாகும். இம்மாவட்டத்தில் அவந்திபோரா, பாம்போரா, புல்வாமா மற்றும் டிரால் போன்ற நான்கு வருவாய் வட்டங்களைக் கொண்டுள்ளது.
மேலும் இம்மாவட்டம் டிரால், கெல்லர், பாம்போரா, புல்வாமா மற்றும் கக்கபோரா என ஐந்து ஊராட்சி ஒன்றியங்களை கொண்டுள்ளது.

மாவட்ட எல்லைகள்
புல்வாமா மாவட்டத்தின் வடக்கில் ஸ்ரீநகர் மாவட்டம், தெற்கில் குல்காம் மாவட்டம், மேற்கில் பட்காம் மாவட்டம்,  தென்மேற்கில் சோபியான் மாவட்டம், கிழக்கில் அனந்தநாக் மாவட்டம் எல்லைகளாக கொண்டுள்ளது.

அரசியல்
புல்வாமா மாவட்டம் டிரால், பாம்போரா, புல்வாமா, இராஜ்போரா  என நான்கு சட்டமன்ற தொகுதிகளை கொண்டுள்ளது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி புல்வாமா மாவட்டத்தின் மொத்த மக்கள் தொகை 5,60,440 ஆக உள்ளது. மக்கள் தொகை அடிப்படையில், 640 இந்திய மாவட்டங்களில் புல்வாமா மாவட்டம் 535வது இடத்தில் உள்ளது.  மொத்த மக்கள் தொகையில் ஆறு வயதிற்கு உட்பட்டவர்கள் 53,234 ஆக உள்ளனர்.  இம்மாவட்டத்தின் மக்கள்தொகை அடர்த்தி ஒரு சதுர கிலோ மீட்டருக்கு 516 ஆக உள்ளது. பாலின விகிதம் ஆயிரம் ஆண்களுக்கு 912 பெண்கள் வீதம் உள்ளனர். எழுத்தறிவு 63.48% விழுக்காடாக உள்ளது.  ஆண்களின் எழுத்தறிவு 74.36% ஆகவும், பெண்களின் எழுத்தறிவு 51.80% ஆகவும் உள்ளது.

தொடருந்து நிலையங்கள்
புல்வாமா மாவட்டத்தில் உள்ள 4 தொடருந்து நிலையங்களான அவந்திபுரா தொடருந்து நிலையம், கக்கபோரா தொடருந்து நிலையம், பம்போர் தொடருந்து நிலையம் தொடருந்து நிலையங்கள் காஷ்மீர் பள்ளத்தாக்கில் உள்ள சிறிநகர், பட்காம், பாரமுல்லா, அனந்தநாக், இராம்பன், பனிஹால் போன்ற முக்கிய நகரங்களுடன் ஜம்மு-பாரமுல்லா இருப்புப் பாதை மூலம் இணைக்கிறது.

இதனையும் காண்க
 ஜம்மு காஷ்மீர் மாவட்டப் பட்டியல்

மேற்கோள்கள்

வெளி இணைப்புகள்
  மாவட்ட இணையதளம்
 List of places in Pulwama

ஜம்மு காஷ்மீரின் மாவட்டங்கள்
புல்வாமா மாவட்டம்
பூக்கம்

பூக்கம் (தாவரம்) (தாவர வகைப்பாடு : Schleichera oleosa) இந்த சோபீஸ்பெரி என்ற தாவர வகையைச்சார்ந்த செபென்டெசிஎ (Sapindaceae) என்ற குடும்பத்தைதழுவிய ஒரு மரம் ஆகும். இது ஒரு பூக்கும் தாவரம் ஆகும்.  இத்தாவரம் இந்தியத் துணைக்கண்டம் மற்றும் தென்கிழக்காசியாவின் பல பகுதிகளில் காணப்படுகிறது.

மேற்கோள்கள்

தகவற்பெட்டி மேம்பாடு தேவைப்படும் தாவரவியல் கட்டுரைகள்
பூக்கும் தாவரங்கள்
மரங்கள்
சுமாத்திரா யானை

சுமாத்திரா யானை (Sumatran elephant:Elephas maximus sumatranus) என்பது ஆசிய யானை இனத்தின் மூன்று உப இனங்களில் ஒன்றாகும். இதன் அறிவியல் பெயர் எலிபாஸ் மக்சிமஸ் சுமாத்திரஸ் என்பதாகும். இந்த யானை இனமானது இந்தோனேசியா மற்றும் சுமாத்திரா ஆகிய பிரதேசங்களுக்கு உரித்தானதாகும். 

2011 ஆம் ஆண்டில் பன்னாட்டு இயற்கைப் பாதுகாப்புச் சங்கத்தினால் சுமாத்திர யானை இனம் மிக அருகிய இனமாக பிரகடனப்படுத்தப்பட்டது.

பொது

வாழ்விடத்திற்கான பற்றாக்குறை, களவாடப்படல், இடப்பற்றாக்குறை ஆகிய காரணங்களினால் இவை அருகி வருகின்றன. இவற்றின் 69 வீதமான வாழிடங்கள் 25 வருடங்களில் அழிக்கப்பட்டுள்ளன.

பண்புகள்

இவ்வகை யானைகளில் ஆண் யானைகள் பெண் யானைகளை விடப் பெரியதாக இருக்கின்றன. இவை ஆப்பிரிக்க யானைகளையும் விட சிறியவை ஆகும். சுமாத்திர பெண் யானைகளிற்கு தந்தங்கள் கட்டையாகவோ அல்லது இல்லாமலோ இருக்கின்றன. 

இவற்றின் சராசரி உயரம் 2 தொடக்கம் 3.2 மீற்றர்கள் ஆகும். அத்துடன் இவற்றின் சராசரி எடை 2 தொடக்கம் 4 தொன்கள் ஆகும். இலங்கை, இந்திய யானைகளை விடவும் இவற்றின் தோலின் நிறம் மிகவும் மெல்லியனவாக அமைந்துள்ளன.

மேற்கோள்கள்

யானைகள்
சம்பா மாவட்டம், ஜம்மு காஷ்மீர்

சம்பா மாவட்டம்  (Samba District), இந்தியாவின் ஜம்மு காஷ்மீர் மாநிலத்தின்,  
ஜம்மு மாவட்டத்தின் சில பகுதிகளைக் கொண்டு புதிதாக 2008ஆம் ஆண்டில் உருவாக்கப்பட்ட மாவட்டமாகும். ஜம்மு மண்டலத்தில் உள்ள பத்து மாவட்டங்களில் சம்பா மாவட்டமும் ஒன்றாகும். இதன் தலைமையிடம் சம்பா ஆகும்.

மாவட்ட எல்லைகள்
வடகிழக்கில் உதம்பூர் மாவட்டம், தெற்கிலும் மேற்கிலும் பாகிஸ்தான், தென்கிழக்கில் கதுவா மாவட்டம், வடமேற்கில் ஜம்மு மாவட்டம் எல்லைகளாக கொண்டுள்ளது சம்பா மாவட்டம்.

நிர்வாகம்
904 சதுர கிலோ மீட்டர் பரப்பளவு கொண்ட சம்பா மாவட்டம் சம்பா, விஜய்பூர், புர்மண்டல், காக்வால் என நான்கு வருவாய் வட்டங்களைக் கொண்டுள்ளது. மேலும் ஊரக வளர்ச்சிக்காக சம்பா, விஜய்பூர், புர்மண்டல், காக்வால் என நான்கு ஊராட்சி ஒன்றியங்களை கொண்டுள்ளது. ஊராட்சி ஒன்றியங்கள் பல கிராமப் பஞ்சாயத்துகளை கொண்டுள்ளது. சம்பா மாவட்டத்தின் பெரிய கிராமம் ராஜ்புரா  கிராமம் ஆகும்.

அரசியல்
இந்த மாவட்டத்தில் சம்பா, விஜய்பூர் என இரண்டு சட்டமன்ற தொகுதிகளை கொண்டுள்ளது. அதில் சம்பா சட்டமன்ற தொகுதி பட்டியல் சமூகத்தினருக்கு ஒதுக்கப்பட்டுள்ளது.சம்பா மாவட்டத்தின்  இந்த இரண்டு சட்டமன்ற தொகுதிகளும் ஜம்மு நாடாளுமன்ற தொகுதிக்கு உட்பட்டவை.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி சம்பா மாவட்டத்தின் மொத்த மக்கள் தொகை 318,898  ஆக உள்ளது. மொத்த மக்கள் தொகையில் ஆண்கள் 169,124 ஆகவும் மற்றும் பெண்கள் 149,774 ஆகவும் உள்ளனர். ஆண் - பெண் பாலின விகிதம் ஆயிரம் ஆண்களுக்கு 886 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 353 நபர்கள் வீதம் உள்ளனர். எழுதப்படிக்க தெரிந்தவர்கள் 2,28,139  ஆக உள்ளனர். எழுத்தறிவு  81.41% ஆக உள்ளது.  ஆண்கள் எழுத்தறிவு 88.41% ஆகவும், பெண்களின் படிப்பறிவு  73.64% ஆகவும் உள்ளது.  ஆறு வயதிற்கு உட்பட்டவர்கள் 38,669 ஆக உள்ளனர்.

சமயம்
சம்பா மாவட்டத்தில் இந்துக்களின் எண்ணிக்கை 2,75,311  (86.33 %) ஆகவும், இசுலாமியர்களின் தொகை 22,950 ஆகவும், சீக்கியர்களின் தொகை 17,961 ஆகவும் உள்ளனர்.

போக்குவரத்து வசதிகள்

சாலைப் போக்குவரத்து
தேசிய நெடுஞ்சாலை 1எ சம்பா மாவட்டத்தை மாநிலத்தின் மற்றும் நாட்டின் பிற பகுதிகளுடன் இணைக்கிறது.

தொடருந்து சேவை
இந்திய இரயில்வேயின் தொடருந்துகள் ஜம்மு, உதம்பூர், சண்டிகர் மற்றும் புதுதில்லியுடன் இணைக்கிறது.

விமான சேவைகள்
அருகில் உள்ள விமான நிலையம், சம்பாவிலிருந்து 31 கிலோ மீட்டர் தொலைவில், ஜம்முவில் உள்ள சத்வாரி விமான நிலையம் ஆகும்.

மேற்கோள்கள்

சம்பா மாவட்டம், ஜம்முவும் காஷ்மீரும்
ஜம்மு காஷ்மீர் மாநிலத்திலுள்ள ஊர்களும் நகரங்களும்
ரியாசி மாவட்டம்

ரியாசி மாவட்டம் (Reasi district), இந்தியாவின் ஜம்மு காஷ்மீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் தலைமையிடம் ரியாசி நகரம் ஆகும். இம்மாவட்டம் ஜம்மு பகுதியில் உள்ள பத்து மாவட்டங்களில் ஒன்றாகும்.

எல்லைகள்
1,719 சதுர கிலோ மீட்டர் கொண்ட ரியாசி மாவட்டத்தின் கிழக்கில் உதம்பூர் மாவட்டம் மற்றும் இராம்பன் மாவட்டம், தெற்கில் ஜம்மு மாவட்டம், மேற்கில் ரஜௌரி மாவட்டம், வடக்கில் குல்காம் மாவட்டம் எல்லைகளாக கொண்டது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி ரியாசி மாவட்டத்தின் மொத்த மக்கள் தொகை 314,667 ஆக உள்ளது. அதில் ஆண்கள்  166,461 ஆகவும், பெண்கள் 148,206 ஆகவும் உள்ளனர். மக்கள் தொகை வளர்ச்சி 27.04%  உள்ளது. மக்கள் தொகை அடர்த்தி ஒரு சதுர கிலோ மீட்டருக்கு 183 ஆக உள்ளது. சராசரி எழுத்தறிவு 58.15% ஆக உள்ளது. அதில் ஆண்களின் எழுத்தறிவு 68.38% ஆகவும், பெண்களின் எழுத்தறிவு 46.59% ஆகவும் உள்ளது. பாலின விகிதம் ஆயிரம் ஆண்களுக்கு 890 வீதம் உள்ளனர். ஆறு வயதிற்குட்பட்டவர்களின் எண்ணிக்கை மொத்த மக்கள் தொகையில் 55,799 ஆக உள்ளது.

சமயம்
ரியாசி மாவட்டத்தின் மொத்த மக்கள் தொகையில் இந்துக்கள் 153,898 (48.91 %)  ஆகவும், இசுலாமியர்கள் 156,275 (49.66 %),  சீக்கியர்கள் 3,107 (0.99 %)  மற்றவர்கள் 0.38% ஆகவும் உள்ளனர்.

போக்குவரத்து
தற்போது மாநில சாலைகள், ஜம்மு காஷ்மீரின் பிற பகுதிகளை ரியாசி மாவட்டம் இணைக்கிறது.

தொடருந்து திட்டம்
ஜம்மு - ஸ்ரீநகர் - பாரமுல்லாவை இணைக்கும் காஷ்மீர் தொடருந்து திட்டம்,  ரியாசி மாவட்டம் வழியாக செல்லும் வகையில் 4 சூலை 2014இல் தொடங்கப்பட்டது.

மாவட்ட நிர்வாகம்
ரியாசி மாவட்டம் 230 மற்றும் 60 வருவாய் கிராமங்களை கொண்ட ரியாசி மற்றும் கூல்-குலாப்கர் என வருவாய் வட்டங்களை கொண்டுள்ளது.

இம்மாவட்டம் அர்னாஸ், மகாஹோர், ரியாசி மற்றும் பௌனி என நான்கு ஊராட்சி ஒன்றியங்களை கொண்டுள்ளது. [[இந்தியாவின் ஊராட்சி மன்றம்|ஊராட்சி ஒன்றியங்கள் பல ஊராட்சி மன்றங்களை கொண்டுள்ளது.

அரசியல்
ரியாசி மாவட்டம் ரியாசி, குலாகர் மற்றும் கூல்-அர்னாஸ் என மூன்று சட்டமன்ற தொகுதிகளை உடையது.

பார்க்க வேண்டிய இடங்கள்
 வைஷ்ணவ தேவி கோயில்
 பீம்கர் கோட்டை 
 சிவகோரி கோயில்
 காளிகா கோயில்

இதனையும் காண்க
 ஜம்மு காஷ்மீர் மாவட்டப் பட்டியல்

மேற்கோள்கள்

வெளி இணைப்புகள்

 Official Website of J&K Govt 
  ரியாசி மாவட்ட இணையதளம் 
 Google Maps Reasi
 List of places in Reasi

ரியாசி மாவட்டம்
ஜம்மு காஷ்மீரின் மாவட்டங்கள்
இசுக்கை தொலைக்காட்சி

ஸ்கை டெலிவிஷன் நிறுவனம் (Sky Television plc) 1989ம் ஆண்டு பிப்ரவரி 2ம் நாள் ஆரம்பிக்கப்பட்டது. ரூபெர்ட் முர்டோக்கின் நியுஸ் இண்டர்நேஷனல் நிறுவனம் இதனை தொடங்கியது.

ஸ்கை டெலிவிஷனும் அதற்குப் போட்டியாக விளங்கிய பிரித்தானிய சேட்டிலைட் பிராட்காஸ்ட்டிங்கும் பேரிழப்பைச் சந்தித்ததால் 1990 நவம்வர் மாதம் இவ்விரு நிறுவனங்களும் சமபங்குதாரராகக் கூட்டுச்சேர்ந்து செயல்படத் தொடங்கின.

மேற்கோள்கள்

தொலைக்காட்சி நிறுவனங்கள்
இ. மதுசூதனன்

இ. மதுசூதனன் (E Madhusudhanan) என்பவர் ஒரு தமிழக அரசியல்வாதி மற்றும் முன்னாள் தமிழக அமைச்சராவார்.  தமிழக சட்டமன்றத்துக்கு  அனைத்திந்திய அண்ணா திராவிட முன்னேற்றக் கழகம் சார்பில் இராதாகிருஷ்ணன் நகர் தொகுதியில் 1991 சட்டமன்றத் தேர்தலின் போது போட்டியிட்டு வென்று,  ஜெ ஜெயலலிதாவின் அமைச்சரவையில் கைத்தறித்துறை அமைச்சராகப் பொறுப்பு ஏற்றார். இவர் அஇஅதிமுகவின் அவைத் தலைவராக இருக்கும் நிலையில், உடல்நலக் குறைவு காரணமாக 5 ஆகஸ்டு 2021 அன்று சென்னையில் மறைந்தார்

மேற்கோள்கள் 

2021 இறப்புகள்
தமிழக முன்னாள் அமைச்சர்கள்
சென்னை அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
சு. முத்துசாமி

சு. முத்துசாமி (S. Muthusamy) என்பவர் ஒரு தமிழக அரசியல்வாதி மற்றும் மற்றும் தமிழக சட்டமன்ற உறுப்பினர் மற்றும், அமைச்சர் ஆவார். இவர்  தமிழக சட்டமன்றத்துக்கு  அனைத்திந்திய அண்ணா திராவிட முன்னேற்றக் கழகத்தின் சார்பில் ஈரோடு தொகுதியில் இருந்து 1977, 1980, 1984 தேர்தல்களில் இருந்து தேர்ந்தெடுக்கப்பட்டார். மேலும் பவானி தொகுதியில் இருந்து 1991 தேர்தலில் தேர்ந்தெடுக்கப்பட்டார். இவர் எம். ஜி. இராமச்சந்திரனின் அமைச்சரவையில் எட்டு ஆண்டுகள் போக்குவரத்து அமைச்சராகவும், 1991 தேர்தலுக்குப்பின் ஜெயலலிதா அமைச்சரவையில் சுகாதாரத்துறை அமைச்சராகவும் இருந்தார்.

முத்துசாமி 2010 இல் திமுகவில் சேர்ந்தார், அவர் 2021 ஆம் ஆண்டில் ஈரோடு மேற்கு தொகுதியில் இருந்து திராவிட முன்னேற்றக் கழகம் வேட்பாளராக தமிழக சட்டமன்றத்தில் தேர்ந்தெடுக்கப்பட்டார். இதையடுத்து 2021 மே 7 அன்று தமிழக வீட்டுவசதி மற்றும் நகர்ப்புற மேம்பாட்டுத் துறை (வீட்டுவசதி, ஊரக வீட்டு வசதி, நகரமைப்புத் திட்டமிடல், வீட்டு வசதி மேம்பாடு, இடவசதி கட்டுப்பாடு நகர திட்டமிடல், நகர்ப்பகுதி வளர்ச்சி, சென்னை பெருநகர வளர்ச்சிக் குழுமம்) அமைச்சர் ஆக பொறுப்பேற்றார்.

பணிகள் 
ஈரோட்டில் செயல்பட்ட அரசியல்வாதிகளில் ஈரோட்டின் வளர்ச்சிக்கு பங்காற்றியவர்களில் முதன்மையானவர் முத்துசாமி ஆவார். மேலும் ஈரோட்டின் அடிப்படை உள்கட்டமைப்பு வசதிகள் பல  செயல்படுத்தியும், கொங்கு நாட்டில் குறிப்பிடத்தக்க அளவிற்கு போக்குவரத்து துறையை வளர்த்தவரும் ஆவார். முத்துசாமி பல புதிய திட்டங்களை கொங்கு நாட்டுக்கு கொண்டுவந்தவர். மாவட்ட ஆட்சியர் அலுவலகம்,  ஈரோடு பேருந்து நிலையம், IRTT தொழில்நுட்பக் கல்லூரி (IRTT),  ஈரோடு, ஐ. ஆர். டி.டி மருத்துவ கல்லூரி,  பவானி-ஈரோடு சாலையில் புதிய பாலம் போன்றவை இவரால் பெற்றவையாகும். முத்துசாமி 2010 ல் திமுகவில் இணைந்து திமுக தலைமை செயற்குழு உறுப்பினராக இருந்த இவர் தற்போது, திமுகவின் ஈரோடு தெற்கு மாவட்ட செயலாளராக உள்ளார்.

தேர்தல்கள் போட்டியிட்ட மற்றும் முடிவுகள்

மேற்கோள்கள் 

வாழும் நபர்கள்
தமிழ்நாட்டு அமைச்சர்கள்
ஈரோடு மாவட்ட நபர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
10 ஆவது தமிழ்நாடு சட்டமன்ற உறுப்பினர்கள்
நீர்வாழ் விலங்கு

நீர்வாழ் விலங்கு என்பது நீரில் வாழும் விலங்குகளைக் குறிக்கும். இவை முதுகெலும்பியாகவோ அல்லது முதுகெலும்பிலியாகவோ இருக்கும். எனினும் தனது வாழ்க்கையின் பெரும்பாலான காலங்களை நீரில் கழிக்கும் விலங்குகளே நீர்வாழ் விலங்காகக் கொள்ளப்படும். இந்நீர்வாழ் விலங்குகள் நீரில் கரைந்துள்ள ஒக்சிசனை சுவாசிக்கின்றன. மீன்கள் போன்ற ஒரு சில நீர்வாழ் விலங்குகள் சுவாசிப்பதற்காக செவுள் எனும் பிரத்தியேக அங்கத்தைக் கொண்டுள்ளன. ஒரு சில நேரடியாக தோல் மூலமாகவும் சுவாசிக்கின்றன. நீர், நிலம்  என இரண்டிலும் வாழக்கூடிய விலங்குகள் ஈரூடகவாழிகள் என அழைக்கப்படுகின்றன. நீர்வாழ் விலங்கு எனும் சொல்லில் பயன்படுத்தப்படும் நீர் எனும் பதம் நன்னீர், கடல்நீர் என இரண்டையுமே குறிக்கின்றது.

மேற்கோள்கள்

விலங்கியல்
கே. நட்வர் சிங்

கே. நட்வர் சிங் (Kunwar Natwar Singh, 16 மே 1929 – 10 ஆகத்து 2024) இந்திய அரசியல்வாதி,  நடுவணரசு அமைச்சர், நூலாசிரியர் என அறியப் படுகிறார். அயலகத் துறையில் அதிகாரியாக 31 ஆண்டுகள் பணிசெய்துவிட்டு அரசியலுக்கு வந்தார்.

அரசியல் வாழ்க்கை

1984 இல் காங்கிரசில் சேர்ந்து அரசியல் வாழ்க்கையைத் தொடங்கிய நட்வர் சிங், இராசசுத்தான் பரத்பூர் தொகுதியிலிருந்து தேர்ந்தெடுக்கப்பட்டு நாடாளுமன்ற உறுப்பினர் ஆனார். 1985 இல் இராசீவ் காந்தி தலைமையில் இரும்பு,  நிலக்கரி, சுரங்கத் துறை அமைச்சர் ஆனார்.  1986-89 ஆண்டுகளில் வெளியுறவுத் துறை அமைச்சராகப் பணிபுரிந்தார். கே.நட்வர் சிங் 1989 இல் மதுரா தொகுதியிலிருந்து போட்டியிட்டுத் தோற்றார். 1998 இல் பரத்பூர் தொகுதியிலிருந்து வெற்றி பெற்று தேர்ந்தெடுக்கப்பட்டார்.

நரசிம்மராவுடன் ஏற்பட்ட கருத்து வேறுபாட்டால் அர்ஜுன் சிங், நா. த. திவாரி ஆகியோருடன் இணைந்து அனைத்திந்திய இந்திரா காங்கிரசு என்னும் பெயரில் புதிய கட்சியைத் தோற்றுவித்தார்.

2002இல் இந்திய மாநிலங்களவை உறுப்பினர் ஆனார். மன்மோகன் சிங் அமைச்சரவையில் வெளியுறவுத்துறை அமைச்சர் ஆனார். ஊழல் புகாரை முன்னிட்டு அவர் நீக்கப்பட்டார்.

2008 இல் நட்வர் சிங் தம் மகனுடன் மாயாவதி தலைமையிலான பகுஜன் சமாஜ் கட்சியில் சேர்ந்தார். அந்த ஆண்டிலேயே கட்சியிலிருந்து வெளியேற்றப் பட்டார்.

எழுதிய நூல்கள்
Maharaja Suraj Mal 1707-63 His Life and Times
My China Diary 1956-88
Walking with Lions
Curtain Raisers :Essays Reviews and letters
One life is not enough (Autobiography)

மேற்கோள்கள்

http://www.firstpost.com/politics/10-things-need-know-k-natwar-singh-1643217.html

1929 பிறப்புகள்
2024 இறப்புகள்
8வது மக்களவை உறுப்பினர்கள்
12வது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
இந்திய அமைச்சர்கள்
ஊர் (கண்டம்)

ஊர் (Ur) பழம்பாறை பேரூழிக் காலத்தில் 3000 மில்லியன் ஆண்டுகளுக்கு முன்னர் உருவான மீப்பெரும் கண்டம் ஆகும்; இதுவே புவியின் மிகப்பழமையான கண்டமாகக் கருதப்படுகின்றது.  ஆர்க்டிக்காவைவிட அரை பில்லியன் ஆண்டுகள் முன்னதாகத் தோன்றியுள்ளது. ஆனால் மற்றொரு மீப்பெரும் கண்டமான வால்பரா இதற்கு முன்னதாக, 3600/3100 மில்லியன் ஆண்டுகளுக்கு முன்னதாக, உருவாகியிருக்கலாம் என சிலர் கருதுகின்றனர்.

1000 பில்லியன் ஆண்டுகளுக்கு முன்னால் இது நெனாவுடனும்  அட்லாண்டிக்காவுடனும் இணைந்து ரோடீனியா மீப்பெரும் கண்டமாக உருவானது. ஓர் பிரிபடாத நிலப்பகுதியாக  இருந்து வந்த ஊர் பாஞ்சியா லோரேசியாவாகவும் கோண்டுவானாவாகவும் உடைந்தபோது இதுவும் பிரிபட்டது.

உருவாக்கமும் பிளவுபடலும்
ஊர் கண்டத்து பாறைகள் தற்கால ஆப்பிரிக்கா, ஆஸ்திரலேசியா, இந்தியத் துணைக்கண்டம் என்ற இந்த முன்று நிலப்பகுதிகளின் அங்கங்களாக உள்ளன.

ஊர் உருவான காலத்தில் புவிப்பரப்பில் இருந்த ஒரே கண்டமாக அது இருந்திருக்கலாம்; தற்கால ஆஸ்திரலேசியாவை விட சிறியதாக இருந்திருக்கலாம் என்றாலும் இது ஒரு மீப்பெருங்கண்டமாக கருதப்படுகின்றது. புவிப்பரப்பில் ஊர் ஒரே கண்டமாக இருந்தபோது மற்ற நிலப்பகுதிகள் சிறுசிறு பாறைத் தீவுகளாக இருந்திருக்கலாம். எனவே இவை கண்டங்களாகக் கருதப்படவில்லை.

காலக்கோடு

 ~3.1 பில்லியன் ஆண்டுகளுக்கு முன்னர், புவியின் மீதான ஒரே கண்டமாக ஊர் உருவானது.
 ~2.8 பில்லியன் ஆண்டுகளுக்கு முன்னர், கேனோர்லாந்து என்ற மீப்பெருங்கண்டத்தின் அங்கமாக ஊர் இருந்தது.
 ~2 பில்லியன் ஆண்டுகளுக்கு முன்னர், கொலம்பியாவின் அங்கமாக ஊர் இருந்தது.
 ~1 பில்லியன் ஆண்டுகளுக்கு முன்னர், ரோடீனியா என்ற மீப்பெருங்கண்டத்தின் அங்கமாக ஊர் இருந்தது.
 ~550 மில்லியன் ஆண்டுகளுக்கு முன்னர், பனோசியா என்ற மீப்பெருங்கண்டத்தின் அங்கமாக ஊர் இருந்தது.
 ~300 மில்லியன் ஆண்டுகளுக்கு முன்னர் பாஞ்சியா என்ற மீப்பெருங்கண்டத்தின் அங்கமாக ஊர் இருந்தது.
 ~208 மில்லியன் ஆண்டுகளுக்கு முன்னர் ஊர் பாஞ்சியாவில் இருந்து கோண்டுவானாவின் அங்கங்களாக பிரிந்தது.
 ~66 மில்லியன் ஆண்டுகளுக்கு முன்னர் ஊரின் ஆப்பிரிக்கப் பகுதி ஊரின் இந்திய துணைக்கண்டத்தின் பகுதியில் இருந்து இறு பகுதிகளின் அங்கமாக பிரிந்தது மற்றும் ஊரின் தென் அமெரிக்கப் பகுதி ஊரின் அண்டார்டிகப் பகுதியில் இருந்து இறு பகுதிகளின் அங்கமாக பிரிந்தது மற்றும் ஊரின் ஆஸ்திரேலேசியப் பகுதியும் இதில் இருந்து பிரிந்து சென்றது.
 ~இன்று, ஊர் ஆஸ்திரலேசியா மற்றும் ஆப்பிரிக்கா மற்றும் அந்தாட்டிக்கா மற்றும் தென் அமெரிக்கா மற்றும் இந்தியத் துணைக்கண்டம் என இந்த அனைத்து கண்டங்களின் அங்கமாகும்.

மேற்சான்றுகள்

உசாத்துணைகள்

வெளி இணைப்புகள்
 

மீப்பெரும் கண்டங்கள்
திருநெல்வேலி பாறைப்பல்லி

பாறைப் பல்லி (Hemidactylus acanthopholis-கெமிடாக்டைலசு அகாந்தோபோலிசு) என்ற பல்லி கெமிடாக்டைலசு பேரினத்தைச் சார்ந்த உயிரினம் ஆகும். இப்பல்லிகள் இந்தியாவில் தமிழ்நாடு மாநிலத்தில் தென்காசி மாவட்டத்தில் மேற்கு தொடர்ச்சி மலைப்பகுதியில் காணப்படுகிறது. காவி நிறமுடைய இந்த பல்லி 20 முதல் 23 சென்டி மீட்டர்கள் வளரக்கூடியது. ஆனால் இதன் பின்பகுதி கருப்பு நிறக்கோடுகளைக் கொண்டுள்ளது. இதன் மேல்புறத்தில் திட்டுத்திட்டான பாலுண்ணிகளைக் கொண்டு காணப்படுகிறது.

மேற்கோள்கள்

இந்திய ஊர்வன
இந்திய உயிரினங்கள்
மேற்குத் தொடர்ச்சி மலையின் அக இட விலங்குகள்
கா. இராமச்சந்திரன்

கா. இராமச்சந்திரன் (K. Ramachandran பிறப்பு 9 ஆகத்து 1951) என்பவர் ஒரு தமிழக அரசியல்வாதி மற்றும் தமிழக காதித்துறை முன்னாள் அமைச்சராவாரும். தற்போதைய  தமிழக வனத்துறை அமைச்சசருமாவார். இவர் குன்னூரில் பிறந்து பள்ளிப் படிப்பை முடித்தவர்.

இவர் தமிழக சட்டமன்றத்துக்கு தி.மு.க. சார்பில் கூடலூர் தொகுதியில் இருந்து 2006 சட்டசபை தேர்தலில் தேர்ந்தெடுக்கப்பட்டார். அப்போது தமிழ்நாடு காதித்துறை அமைச்சராக பொறுப்பு வகித்தார்.

2011 இல் குன்னூர் தொகுதியின் சட்டமன்ற உறுப்பினராக தேர்ந்தெடுக்கபட்டார்.
2021 தமிழ்நாடு சட்டமன்றத் தேர்தலில் குன்னூர் தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக வனத்துறை அமைச்சசராக பதவியேற்றார்.

மேற்கோள்கள் 

1951 பிறப்புகள்
வாழும் நபர்கள்
தமிழக முன்னாள் அமைச்சர்கள்
நீலகிரி மாவட்ட நபர்கள்
13 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
ஆம்பூர் முற்றுகை

ஆம்பூர் முற்றுகை  (Siege of Ambur) என்பது முதலாம் ஆங்கிலேய மைசூர் போர் நிகழ்ந்த காலத்தில், 1767 ஆம் ஆண்டு  நவம்பர் மாதம் 10 ஆம் தேதி முதல்  - திசம்பர் 7 ஆம் தேதி வரை தென்னிந்திய நகரமான  ஆம்பூர் நகரத்திற்கு எதிராக ஐதர் அலியின் தலைமையில் மேற்கொள்ளப்பட்ட ஒரு முற்றுகைப் போராகும். மைசூர் மற்றும் ஐதராபாத்து படைகள் இணைந்து ஐதர் அலியின் தலைமையில் இம்முற்றுகைப் போரில் பங்கேற்றன. பிரித்தானிய கிழக்கிந்தியக் கம்பெனியின் கேப்டன் கால்வெர்ட் உள்ளூர் படையினரின் உதவியுடன் ஒரு சிறிய படை மூலம் முற்றுகைப் படையினரை எதிர்கொண்டு ஆம்பூர் நகரத்தை வெற்றிகரமாக பாதுகாத்துக் கொண்டார்.

மேற்கோள்கள் 

 Illustrated Naval and Military Magazine, Volume 1

தமிழகப் போர்கள்
சினாப்சாட்

சினாப்சாட் (Snapchat) ஒரு மொபைல் தொலைபேசி செயலி. இம் மென்பொருளால் பயனர்களால் புகைப்படங்களையும் காணொளிகளையும் நண்பர்களுக்கு அனுப்ப முடியும். அனுப்பிய படங்களும் காணொளிகளும் "ஸ்னாப்" (Snap) என்று அழைக்கப் படுகின்றன. இந்த "ஸ்னாப்"களை 10 நொடிகளுக்கு மட்டும் காண முடியும். 10 நொடிகளுக்குப் பிறகு தானாக நீக்கப்படும்.

செப்டம்பர் 2011இல் மூன்று ஸ்டான்ஃபர்ட் பல்கலைக்கழக மாணவர்கள் இந்த மென்பொருளை உருவாக்கியுள்ளனர். நவம்பர் 2015இல் ஸ்னாப்சாட் பயனர்கள் ஒரு நாளுக்கு 600 கோடி ஸ்னாப்கள் அனுப்பியுள்ளனர்.

மேற்கோள்கள் 

நகர்பேசி மென்பொருட்கள்
பல்லியக்குதள தனியுடைமை மென்பொருட்கள்
ஆண்ட்ராய்டு மென்பொருட்கள்
ஐஓஎஸ் மென்பொருட்கள்
கொலம்பியா (பெருங்கண்டம்)

கொலம்பியா (Columbia) அல்லது நுனா (Nuna) அல்லது  ஹட்சன்லாந்து (Hudsonland) புவியின் பண்டைக்கால  மீப்பெருங்கண்டங்களில் ஒன்றாகும். இக்கருத்துருவை முதன்முதலில் ஜே.ஜே.டபிள்யூ. ரோஜர்சும் எம். சந்தோசும் (2002)  முன்மொழிந்தனர் இப்பெருங்கண்டம் ஏறத்தாழ 2.5 முதல் 1.6 பில்லியன் ஆண்டுகளுக்கு முன்னதாக  தொல்லுயிர்களுக்கு முன்னாடி காலத்தில் இருந்ததாக கருதப்படுகின்றது. சாவ் மற்றும் பிறர் (2002) கொலம்பியா பெருங்கண்டத்தின் சேர்க்கை புவியளாவிய  மோதல் நிகழ்வுகளாக 2.1–1.8 பில்லியன் ஆண்டுகளில்  நிகழ்ந்திருக்கக்கூடியதாக கருதுகின்றனர். 

கொலம்பியா மீப்பெருங்கண்டம் முன்னாள் கண்டங்களான லொரேன்சியா, பால்ட்டிக்கா, உக்ரானிய புவித்தட்டு, அமேசோனியப் புவித்தட்டு, ஆஸ்திரலேசியா ஆகியவற்றின் முதல்-கிரேட்டான்களைக் கொண்டு அமைந்திருந்தது; சைபீரியா, வட சீனா, தென் சீனா, கலகாரியா புவித்தட்டுக்களையும்  உள்ளடக்கியிருந்திருக்கலாம்.  

கொலம்பியா இருந்ததற்கான சான்றுகள் நிலவியல் மற்றும் தொன்மைக்காந்தத் தரவுகளைக் கொண்டு நிறுவப்படுகின்றன.

மேற்சான்றுகள்

வரலாற்றுக் கண்டங்கள்
மீப்பெரும் கண்டங்கள்
2015 அசாம் வெள்ளம்

2015 அசாம் வெள்ளம் (2015 Assam floods)  என்பது இந்திய நாட்டின் அசாம் மாநிலத்தில் உள்ள பிரம்மபுத்திரா ஆறு மற்றும் அதன் கிளை நதிகளில் ஆகத்து மாத இறுதியில் ஏற்பட்ட வெள்ளப்பெருக்கைக் குறிக்கும். அண்டை மாநிலமான  அருணாசலப் பிரதேசத்தில் பெய்த கடும் மழை காரணமாக இவ்வெள்ளப் பெருக்கு ஏற்பட்டது. இம்மழை வெள்ளத்தால் 21 மாவட்டங்கள் பாதிப்புக்கு உள்ளாயின. 42 பேர் உயிரிழந்தனர். மற்றும்  ஆங்காங்கே பல நிலச்சரிவுகள், சாலை அடைப்புக்கள் போன்ற காரணங்களால் 1.65 மில்லியன் மக்கள் பெரிதும் பாதிக்கப்பட்டனர். இந்த வெள்ளப்பெருக்கில் மொத்தமாக 2,100 கிராமங்கள் கடும் பாதிப்புக்கு உள்ளாயின. மாநிலத்தில் உள்ள 440,000 ஏக்கர்  பரப்பளவிலான பயிர்கள் அழிந்துபோயின.

மேற்கோள்கள்

அசாம்